Проектта ҡатнашыусыларҙы ҡыҙыҡлы программа көтә: командалар араһында саф һауалағы уйындар, музей буйынса экскурсия һәм иң мөһиме – Арктикалағы еңел булмаған һөнәрҙәр менән танышыу. Шулай уҡ уҡыусылар контр-адмирал М.И. Бакаев исемендәге Өфө балалар диңгеҙ үҙәген барып күрәсәк, унда суднолар моделләү, строй әҙерлеге буйынса оҫталыҡ дәрестәре ҡараясаҡ. Һәр бала “Юнга” программаһы буйынса әҙерлек үтеп, диңгеҙгә бәйле һөнәрҙәр менән танышыу мөмкинлегенә эйә буласаҡ. Мәктәпкә йөрөүселәр “Изге Анна” шхунаһын эҙләү” тип аталған ҙур команда сараһында ҡатнашып, ҡиммәтле бүләктәр алыу мөмкинлегенә эйә.